  Туспуктэм: видеоысь скриншот Наталия Сильвестрова Нимысьтыз ожгар ужрад зонае Удмуртиысь экскаватор но гуманитарной юрттэтэн куинь фура келязы. Элькунысь ожгарчиослы нюлэс, вандэм-шырем но лэсьтӥськон материалъёс, тӥрлыкъёс, корт гуръёс, шуныт дӥськут, сиён-юон, ву но мукет арбериос ыстӥзы. Со сярысь улосвыл тӧро Александр Бречалов «ВКонтакте» мерлыко вотэсысь бамаз ивортӥз. Юрттэтэз ожмаськисьёслэн ӵыжы-выжыоссы, ужбергатӥсьёс, депутатъёс, каръёсысь но ёросъёсысь улӥсьёс люказы. Удмуртиысь утчанъя но утёнъя служба, волонтёръёс, чугун сюресын ужасьёс, элькунын улӥсьёс арбериосты грузить карыны юрттӥзы. «Сообщество» фонд транспорт понна тыриз. Солэн юрттэмез улсын нимысьтыз ужрад интые оглом 1 сюрс тонна юрттэт келязы ни. Тодэ вайытом, Удмуртиын «Защитники Отечества» фондлэн филиалэз ужа, отчы нимысьтыз ужрадын ожмаськисьёслэн ӵыжы-выжыоссы вазиськыны быгато. Ватсалом, Нимысьтыз ожгар ужрадын контрактъя Удмуртиысь служить карисьёслы тыронъёсты будэтозы. Тегъёс: нимысьтызужрад юрттэт Удмуртия  